**Põnev pakkumine!**

**YFU Eesti MTÜ otsib oma meeskonda vabatahtlike koordinaatorit**

Kui Sa oled hakkaja, kohanemisvõimeline, paindlik ja suurepärane meeskonnamängija, oskad näha suurt pilti, valdad hästi eesti ja inglise keelt ning arvutit, siis on meil Sulle väljakutse!

Sinu roll vabatahtlike koordinaatorina on toetada ja arendada meie organisatsiooni kalleimat vara - meie vabatahtlikke. Selle tegevuse käigus saad suhelda nii säravate ning teotahteliste noortega, organisatsiooni mitmete koostööpartneri kui ka välispartneritega.

Meie poolt on paindlikud töötingimused, arenguvõimalused YFU-s, sõbralikud kolleegid, võimalus osaleda väliskoolitustel, mitmekeelne koostöövõrgustik ja säravad vabatahtlikud. Töö on täiskohaga, asukoht YFU Eesti Tallinna värskelt renoveeritud kontoris. Tule ja muudame koos maailma oma koduks!

Motivatsioonikiri koos CVga saada YFU Eesti tegevjuhile Kadri Eensalule (kadri@yfu.ee) hiljemalt **19. maiks.**

Tööle asumine esimesel võimalusel, hiljemalt augusti alguses.